7 wonderlike produkte vir natuurlike krulhare - Goeie Huishouding
Tuis » 7 wonderlike produkte vir natuurlike krulhare
7 wonderlike produkte vir natuurlike krulhare
Hou jou krulle op hul mooiste!
Met die somer reeds op die drumpel gaan jy die beste produkte nodig hê om met glansende, los krulle te spog. Ons het ŉ lys produkte saamgestel wat spesiaal vir natuurlik krullerige hare gemaak is.
1. Shea Moisture: Jamaican Black Castor Oil Leave-in Conditioner
Alle Shea Moisture-produkte het ’n galambotterbasis wat vog in beskadigde, bros hare terugplaas, die kroeserigheid verwyder en krulle definieer. Hierdie opknapper seël jou hare se vog in en definieer natuurlike krulle.
2. Aunt Jackie’s Curls & Coils Curl La La Defining Curl Custard
Aunt Jackie’s se produkte is geskik vir alle haartipes en is daarop gerig om natuurlik gesonde hare te versorg in plaas daarvan om van hitte en skerp chemikaliee gebruik te maak. Die Curl La La Defining Curl Custard is wonderlik om krulle te definieer en kan ook gebruik word om hare te ontkoek.
3. Cantu Shea Butter for Natural Hair Sulfate-free Hydrating Cream Conditioner
Cantu se produkte is daarop gemik om natuurlike hare te voed en bied langwerkende beskerming. Hierdie opknapper se formule bevogtig droë, bros hare en voorkom gesplete punte. Gebruik dit vir sterker, gesonder en bevogtigde hare.
4. My Natural Hair Strengthening Oil
My Natural Hair-produkte word van ’n mengsel van natuurlike olies gemaak wat natuurlike haargroei sonder die gebruik van chemikalieë bevorder. Hierdie versterkende olie is wonderlik vir die inseël van vog en versag jou hare ná elke was.
5. Design Essentials Natural Coconut & Monoi Coconut Milk Leave-in Nourisher
Design Essentials se produkte is geformuleer om die voorkoms en gevoel van jou hare met natuurlike bestanddele te verbeter. Die Coconut & Monoi Coconut Milk Leave-in Nourisher is ’n sproei wat kutikels seël om ekstra beskerming tydens stilering te bied.
6. Palmer’s Coconut Oil Formula Hair Milk Smoothie
Palmer’s se produkte is bekend vir hul bevogtigende eienskappe. Die Hair Milk Smoothie is ideaal vir die herstel van beskadigde en droë hare, veral nadat jou hare lank in vlegseltjies was.
7. AfroBotanics Makeda Twist, Curl & Define Cream
Hierdie trots Suid-Afrikaanse produk is met die oog op die plaaslike klimaat gemaak en bevat natuurlike olies en opknappingsmiddels wat uit botaniese bronne verkry is. Die Twist, Curl & Define Cream is ideaal vir aanwending voordat jy in die bed klim.
Al hierdie produkte is by Clicks-winkels landwyd beskikbaar.
16 irriterende goed wat net vroue met dun hare sal verstaan
3 stappe vir ’n netjiese kantpaadjie
5 wenke om jou hare meer te laat blink